એક અધ્યાપન-અધ્યયન કેન્દ્ર, એવી પ્રવૃત્તિ પર ધ્યાન કેન્દ્રિત કરે છે જે શિક્ષકના મનોવૈજ્ઞાનિક અને વ્યક્તિગત વિકાસ સાથે સીધી રીતે સંકળાયેલી હોય. તાલીમાથીઓને તેઓના પોતાના અનુભવો, શિક્ષક બનવાની મહત્વાકાંક્ષાઓ, તેઓના જાતિ અને સમાજમાં સ્થાન: વ્યક્તિગત, કૌટુંબિક અને સામાજિક સંઘર્ષ પરના વિચારો સાથે કાર્ય કરવા પ્રોત્સાહિત કરાય છે. મુદ્દા આધારિત વર્કશોપ દ્વારા તેઓ બાળકો અને પુખ્ત વ્યક્તિ વચ્ચેના આંતરક્રિયામાં અંતર , સ્પર્ધા અને સહકાર તરફ તેઓના વલણ , વ્યક્તિગત અને સામાજિક જીવનમાં સ્પર્ધાની અસરોનું અવલોકન અને વિશલેષણ કરે છે. પોતાના વ્યક્તિત્વના પરિમાણો અંગેનું સંશોધન કેટલીક પ્રવૃત્તિઓ જેવી કે નાટક , કળા, સંગીત અને ક્રાફ્ટ દ્વારા થઇ શકે છે જે નિષ્પક્ષ અને નિર્ભય અભ્યાસકીય વાતાવરણ પૂરૂ પાડે છે. કેટલીક સ્વ-કેન્દ્રિ શીખવાની પદ્ધતિઓમાં ગહન ચિંતનાત્મક સવાલોના જવાબો શોધવાની પ્રવૃત્તિનો સમાવેશ થશેઃવર્ગખંડમાં અવલોકન પર ચિંતન અને ત્યારબાદની સમૂહચર્ચા; વધુ અભ્યાસ માટેના મુદ્દાઓની ચર્ચા : સમાજમાં સ્થાન : વૈચારિક-પ્રવૃત્તિની નોંધ વાળી ડાયરી/જર્નલ.